b'\n_START_ARTICLE_\nBurgundija\n_START_PARAGRAPH_\nBurgundija (francosko Bourgogne, nem\xc5\xa1ko Burgund) je zgodovinsko francosko ozemlje, naseljeno zapovrstjo z Galci, Rimljani, razli\xc4\x8dnimi germanskimi ljudstvi, od katerih so bili najpomembnej\xc5\xa1i Franki in Burgundi; slednji so dali ozemlju tudi ime. Kasneje je bilo ozemlje porazdeljeno na Burgundsko vojvodstvo (zahodni del) in Grofijo Burgundijo (vzhodni del). Ve\xc4\x8djo slavo je po\xc5\xbeelo Burgundsko vojvodstvo, kasnej\xc5\xa1a provinca Burgundija, medtem ko je grofija postala provinca Franche-Comt\xc3\xa9._NEWLINE_Sodobna administrativna regija Burgundija je v glavnem iz\xc5\xa1la iz nekdanjega Burgundskega vojvodstva.'